П Р О Т О К О Л    № 9

от заседание на
Комисията по анализ и отчитане степента на натовареност
на органите на съдебната власт
към Висшия съдебен съвет

11 март 2014 г.

Днес, 11.03.2014 г., вторник, от 14.30 ч., се проведе заседание на Комисията по анализ и отчитане степента на натовареност на органите на съдебната власт /КАОСНОСВ/ при ВСС, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА

ГАЛИНА КАРАГЬОЗОВА
КАМЕН ИВАНОВ
МАРИЯ КУЗМАНОВА
МИЛКА ИТОВА
РУМЕН БОЕВ
РУМЕН ГЕОРГИЕВ
ЮЛИАНА КОЛЕВА	

На заседанието присъстваха експертните сътрудници към комисията: Красимира Василева – началник отдел „ЮОДКВСС” към дирекция „Правна”, и Румен Митев – главен експерт „Съдебна статистика”, от администрацията на Висшия съдебен съвет.
На основание решение на комисията по Протокол № 22/11.06.2013 г., т. 6, както и в съответствие с дейност 1.6 от Годишния план за дейността на комисията за 2014 г., в днешното заседание присъства Стефка Пелтекова - студент от юридически факултет, която провежда стаж в Администрацията на Висшия съдебен съвет.

ПО ДНЕВНИЯ РЕД

1. ОТНОСНО: Предоставени от ВКП данни за това какъв процент и вид преписки от общия брой преписки или от преписките и делата в съответните групи за случайно разпределение в съответната прокуратура се разпределят за разглеждане от ръководителите и техните заместници. /съпроводително писмо вх. № 91-00-051/04.03.2014 г. с приложени 6 броя класьори с копия на документи, общо 1792 страници/.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение предоставените от ВКП материали и ги предоставя на разположение на г-жа Елка Атанасова във връзка с дейността по анализ на натовареността на административните ръководители от прокуратурата. 

2. ОТНОСНО: Решение на комисия „Съдебна администрация” по т. 1.2. по Протокол № 14/05.03.2014 г. за изразяване на становища от постоянните комисии на ВСС относно предложението по т. 2.1 от приложения Доклад от Силвия Илиева – и. д. главен секретар на ВСС относно частично преструктуриране на звената в АВСС.

3. ОТНОСНО: Решение на комисия „Съдебна администрация” по т. 2.1 по Протокол № 14/05.03.2014 г. за изразяване на становища от постоянните комисии на ВСС по приложения Доклад от Силвия Илиева – и. д. главен секретар на ВСС.

След обсъждане на приложените от КСА доклади на и. д. главния секретар на ВСС

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1. По предложенията на КСА ще се произнесе след приемане от ВСС на Функционалния анализ на администрацията на ВСС и след изготвяне на цялостно предложение за реорганизация на АВСС.
2. Предлага на и. д. главния секретар на ВСС да се увеличи административният капацитет на звеното „Съдебна статистика” чрез увеличаване броя на служителите в него, както и да се разшири експертният профил на тези служители с компетентности по анализ на статистическа, емпирична, социологическа и друг вид информация, с цел ефективно подпомагане дейността на членовете на ВСС в комисията във връзка с изготвяните анализи за натовареността на органите на съдебната власт.

4. ОТНОСНО: Писмо от председателя на „Център на НПО в Разград” по повод Третата национална конференция „Правосъдие, близо до хората”, проведена на 21.02.2014 г. във ВКС и предложение за работна среща за обсъждане на препоръки към ВСС, обявени в Доклада за напредъка на съда в Южна България /вх. № 97-00-100/2/07.03.2014 г./.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

4.1. Приема за сведение благодарственото писмо.
4.2. Председателят на „Център на НПО в Разград” да бъде поканен за участие в следващо заседание на комисията след допълнително уточняване на конкретна дата.

5. ОТНОСНО: Кореспонденция, разменена между Варненски военен съд и Сливенски военен съд, във връзка с организиране на предаването, съответно приемането на архивни материали, неприключените и приключените дела и преписки от Варненски военен съд на Сливенски военен съд /вх. № 11-05-031/04.03.2014 г./

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

5.1. Приема за сведение разменената кореспонденция между Военен съд – Варна и Военен съд – Сливен.
5.2. Препоръчва на председателя на Военен съд – Варна да окаже необходимото съдействие.

ПРЕДСЕДАТЕЛ
НА КОМИСИЯТА:  / п /  КАЛИН КАЛПАКЧИЕВ